system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Ghimbav.
assistant
Ghimbav (în dialectul săsesc Wedjebich, în , în ) este un oraș în județul Brașov, Transilvania, România. Are o populație de  (2011) locuitori.

Este situat în Depresiunea Brașovului, la 4,5 km distanță de municipiul Brașov, pe drumul european E68, pe malul râului Ghimbășel.

Una din întreprinderile aeronautice ale României, situată în acest oraș, este uzina IAR Ghimbav care produce elicopterul IAR 330, elicopter de tip Puma, fabricat sub licență.

În Ghimbav este deschis Aeroportul Internațional Brașov, care deservește județul Brașov și județele limitrofe.

Istorie 

Ghimbavul a fost menționat pentru prima dată în anul 1342, an în care probabil a fost fondat de coloniști germani. Din anul 1422, la fel ca toată Țara Bârsei, așezarea aparținea pământului crăiesc. Multe secole la rând, locuitorii au fost în mare parte sași.

De-a lungul anilor, Ghimbavul a fost de multe ori grav avariat. După devastarea și depopularea din anul 1422, regele Sigismund de Luxemburg a renunțat timp de zece ani la impozite pentru a încuraja popularea așezării.
În anul 1658 a fost o invazie a trupelor turcești, în 1469 și 1586 au fost dezastre incendiare, în anul 1599 invazia trupelor lui Mihai Viteazul, în 1602 ale trupelor habsburgice conduse de Gheorghe Basta, iar în anul 1611 trupele domnitorului Transilvaniei Gabriel Báthory.

În 1773, Iosif al II-lea, Împăratul Austriei și-a Sfântul Imperiu Roman, a vizitat Ghimbav, în perioada în care călătorea prin Transilvania și Brașov, a dormit o noapte într-o casă din centru in apropierea Bisericii Fortificate, el a fost atent la cererile locuitorilor, și pentru asta a primit porecla de „Bunul Împărat”. Cu această vizită a fost pornită construcția bisericii ortodoxe din Ghimbav (Biserica Sfânta Treime) încurajând emanciparea celorlalte culte religioase care sa găseau în zonă

Demografie 

Conform recensământului efectuat în 2021, populația orașului Ghimbav se ridică la 7.208 locuitori, în creștere față de recensământul anterior din 2011, când fuseseră înregistrați 4.698 de locuitori. Majoritatea locuitorilor sunt români (84,56%), cu o minoritate de maghiari (1,96%), iar pentru 12,5% nu se cunoaște apartenența etnică. Din punct de vedere confesional, majoritatea locuitorilor sunt ortodocși (77,18%), cu o minoritate de romano-catolici (2,73%), iar pentru 14,18% nu se cunoaște apartenența confesională.

Politică și administrație 

Orașul Ghimbav este administrat de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Obiective turistice 

 Biserica fortificată „Sf. Petru” a sașilor. O Biserică evangelică tipică pentru regiunea Brașovului înconjurată de ziduri masive. Această formă de biserică a fost construită pentru apărarea locuitorilor satului în caz de atac. Baza zidurilor datează din secolul al XV-lea.Fortificația a fost de formă circulară, înconjurată de un șanț cu apa care era alimentat de Ghimbășel. Accesul la Biserica fortificată era în sud-estul acesteia pe un pod mobil.În anul 1876 în locul turnului cu intrarea în cetate a fost construită primăria Ghimbavului, și fortificația s-a ruinat în ultimii decennii.
 În Ghimbav s-a inaugurat în anul 2009 pe drumul spre Cristian o Biserică Ortodoxă nouă, cu un acoperiș aurit, unică în România.

Obiectiv memorial 
Monumentul Eroilor Români din Primul și Al Doilea Război Mondial. Monumentul, de tip obelisc, este amplasat în cimitirul Bisericii Ortodoxe și a fost dezvelit, în anul 1920, pentru cinstirea memoriei eroilor români căzuți în Primul Război Mondial. Ulterior s-a adăugat o placă de marmură în memoria eroilor români din Al Doilea Război Mondial. Obeliscul este realizat din beton mozaicat, iar împrejmuirea este asigurată de un gard acoperit cu tablă. Pe două plăci de marmură sunt înscrise numele eroilor.

Primarii orașului
 - 2000 - , de la 
 - 2004 - , de la 
 - 2008 - , de la 
 - 2012 - , de la 
 - 2016 - , de la 
  - 2020 - , de la 
 - 2024 - , de la

Galerie de imagini

Vezi și 
 Biserici fortificate din Transilvania
 Biserica Sfânta Treime din Ghimbav
 IAR (Intreprinderea Aeronautică Română)
 Lunca Bârsei (sit Natura 2000)

Note

Legături externe 
 
 Site-ul orașului Ghimbav 
 Dicționar de localități din Transilvania 
 www.weidenbaecher.de 
 SIEBENBUERGER.DE ORTE - www.siebenbuerger.de
 Konst, Uwe. Weidenbach - eine siebenburgisch-sachsische Gemeinde im Burzenland, 1999, 448 p.
 Nussbacher, Gernot; Lupu, Mihaela. GHIMBAV: File de cronică și imagini, Brașov, Editura Aldus, 2013, 110p.

Ghimbav
Ghimbav
Ghimbav
 
Ghimbav